ກຳແພງກີດກັນ ຊົນຊາດ ຊົນ​ເຜົ່າ ແລະ ດ້ານ ເພດ ໃນລັດຖະ ສະພາ ສຫລ ຖືກທັບມ້າງ ໃນ​ການ​ເລືອກ​ຕັ້ງ​ ກາງ​ສະ​ໄໝນີ້
ຄວາມຫຼາກຫຼາຍຂອງບັນດາສະມາຊິກສະພາ ທີ່ເພີ້ມຂຶ້ນນັ້ນ ສ່ວນໃຫຍ່ແລ້ວ ແມ່ນເກີດຂຶ້ນຢູ່ໃນ ພັກເດໂມແຄຣັດ ເທົ່າ​ນັ້ນ.
ການເລືອກຕັ້ງກາງສະໄໝຂອງສະຫະລັດ ທີ່ຫາກໍຜ່ານມານີ້ ໄດ້ສ້າງໃຫ້ມີເຫດການ ທີ່ເກີດຂຶ້ນເປັນເທື່ອທຳອິດໃນປະຫວັດສາດຢູ່ໃນຫລາຍດ້ານ ຊຶ່ງໄດ້ທັບມ້າງກຳແພງ ກີດກັນໃນດ້ານຊົນຊາດຊົນເຜົ່າ ແລະດ້ານເພດ ເຊິ່ງມັນຈະເຮັດໃຫ້ລັດຖະສະພາ ສະຫະລັດ ມີບັນດາສະມາຊິກສະພາທີ່ມີພື້ນຖານຄວາມເປັນມາອັນຫຼາກຫຼາຍຢ່າງບໍ່ ເຄີຍມີມາກ່ອນ ໃນເວລາທີ່ລັດຖະສະພານັ້ນ ເປີດກອງປະຊຸມ ໃນເດືອນມັງກອນ ປີ ໜ້ານີ້ ແຕ່ດັ່ງທີ່ ບຣາຍແອນ ແພດເດັນ ນັກຂ່າວຂອງວີໂອເອ ລາຍງານມາວ່າ ຄວາມ ຫຼາກຫຼາຍຂອງບັນດາສະມາຊິກສະພາທີ່ເພີ້ມຂຶ້ນນັ້ນ ສ່ວນໃຫຍ່ແລ້ວ ແມ່ນເກີດຂຶ້ນ ຢູ່ໃນ ພັກເດໂມແຄຣັດ ເທົ່ານັ້ນ ໃນຂະນະທີ່ພວກມີສິດອອກສຽງທີ່ເປັນແມ່ຍິງ ແລະ ຊົນກຸ່ມນ້ອຍ ໄດ້ຫັນຫລັງໃຫ້ແກ່ ປະທານາທິບໍດີ ດໍໂນລ ທຣຳ ແລະພັກຣີພັບບຣີກັນ ເຊິ່ງ ໄຊຈະເລີນສຸກ ມີລາຍລະອຽດຂອງລາຍງານ ມາສະເໜີທ່ານ ໃນອັນດັບຕໍ່ໄປ ເປັນຄັ້ງທຳອິດໃນປະຫວັດສາດ ທີ່ມີແມ່ຍິງຊາວມຸສລິມ 2 ຄົນ ໄດ້ຖືກເລືອກໃຫ້ເປັນ ສະມາຊິກ ລັດຖະສະພາ ສະຫະລັດ ທ່ານນາງ ອີລຮານ ໂອມາຣ ທີ່ໄດ້ເຂົ້າມາຕັ້ງຖິ່ນຖານຢູ່ໃນລັດມິນເນໂຊຕາ ໃນຖານະ ເປັນອົບພະຍົບ ຈາກໂຊມາເລຍ ກ່າວວ່າ ການເລືອກຕັ້ງເອົາທ່ານນາງນັ້ນ ເປັນການ ປະຕິເສດຕໍ່ການຫ້າມພົນລະເມືອງຂອງບັນດາປະເທດ ທີ່ສ່ວນໃຫຍ່ ນັບຖືສາສະໜາ ອິສລາມນັ້ນ ບໍ່ໃຫ້ເດີນທາງເຂົ້າມາໃນສະຫະລັດ ຂອງປະທານາທິບໍດີ ທຣຳ ທ່ານນາງ ໂອມາຣ ສະມາຊິກສະພາຕ່ຳສະຫະລັດ ທີ່ຫາກໍໄດ້ຖືກເລືອກ ເວົ້າວ່າ ສ່ວນທ່ານນາງ ຣາຊີດາ ທແລບ໌ ຈາກລັດມິຊິແກນ ກໍເປັນຜູ້ທີ່ຕຳໜິຢ່າງແຂງຂັນ ຕໍ່ ນະໂຍບາຍຕ່າງໆ ກ່ຽວກັບຄົນເຂົ້າເມືອງທີ່ມີການຈຳກັດຮັດແຄບ ຂອງປະທານາທິ ບໍດີນັ້ນ ທ່ານນາງ ຣາຊີດາ ທແລບ໌ ທີ່ຖືກເລືອກໃຫ້ເປັນສະມາຊິກສະພາຕ່ຳສະຫະລັດ ເວົ້າວ່າ ຍັງມີແມ່ຍິງຊາວອາເມຣິກັນ ອິນເດຍແດງ ສອງຄົນ ທີ່ຖືກເລືອກ ເປັນສະມາຊິກ ລັດຖະ ສະພາ ເປັນເທື່ອທຳອິດເຊັ່ນກັນ ໂດຍມີອາຍຸໄດ້ 29 ປີ ນາງ ອາແລກສ໌ແຊນເດຣຍ ໂອຄາຊີໂອ-ຄໍຣເຕັຊ ຊາວນະຄອນ ນີວຢອກ ທີ່ມີແມ່ເປັນຊາວເປີຣໂຕ ຣີໂກ ກໍເປັນແມ່ຍິງໄວອ່ອນທີ່ສຸດ ທີ່ໄດ້ຖືກເລືອກໄປ ປະຈຳຢູ່ລັດຖະສະພາ ນາງ ໂອຄາຊີໂອ-ຄໍຣເຕັຊ ເວົ້າວ່າ ຢູ່ໃນລັດຄາລີຟໍຣເນຍ ທ່ານນາງ ຢັງ ກິມ ສັງກັດພັກຣີພັບບຣີກັນ ທີ່ໄດ້ເອົາໂຕຫ່າງຈາກ ນະໂຍບາຍຕ່າງໆຂອງທ່ານທຣຳ ອາດຈະໄດ້ເປັນແມ່ຍິງ ອາເມຣິກັນເຊື້ອສາຍເກົາຫຼີ ຄົນທຳອິດ ຢູ່ໃນລັດຖະສະພາ ຖ້າຫາກຄະແນນສຽງທີ່ນຳໜ້າພຽງໜ້ອຍດຽວນັ້ນ ໄດ້ຮັບ ການຢັ້ງຢືນ ລັດຖະສະພາທີ່ມີຄວາມຫຼາກຫຼາຍຕື່ມຂຶ້ນອີກນັ້ນ ເປັນການສະທ້ອນໃຫ້ເຫັນເຖິງ ການ ເຂົ້າມາມີສ່ວນຮ່ວມຂອງຄົນ ທີ່ມາຈາກຫຼາຍໆກຸ່ມຊົນຊາດຊົນເຜົ່າ ເພີ້ມຂຶ້ນ ໂດຍທີ່ເປັນ ປະຕິກິລິຍາຕອບໂຕ້ຄືນ ຕໍ່ນະໂຍບາຍຕໍ່ຕ້ານອົບພະຍົບຕ່າງໆ ຂອງປະທານາທິບໍດີ ທຣຳ ໃນບາງສ່ວນ ທ່ານນາງ ມໍລລີ ໂອຣວກຄ໌ ຈາກມະຫາວິທະຍາໄລ ອາເມຣິກັນ ກ່າວວ່າ ພວກສັງກັດພັກເດໂມແຄຣັດ ຫວັງວ່າ ການທີ່ມີສິດ ມີສຽງໃນເຂດເລືອກຕັ້ງທັງຈາກ ຄົນທີ່ມາຈາກຫຼາກຫຼາຍຊົນເຜົ່າເພີ້ມຂຶ້ນນັ້ນ ດົນໄປກໍຈະມີການຫັນປ່ຽນ ຄວາມກ້ຳເກິ່ງ ທາງອຳນາດ ຢູ່ໃນວໍຊິງຕັນ ໄປໃນທາງທີ່ດີຕໍ່ພວກເຂົາເຈົ້າ